             เมื่อวานวันอาทิตย์ เลยออกมาหาอะไรทานเบาๆ แบบอิ่มแล้วสบายกระเป๋า กับร้านอิ่มเอิบ ซึ่งเป็นร้านอาหารเวียดนาม ซึ่งตอนนี้ได้ขยายพื้นที่ร้านด้านข้าง ทำให้มีโต๊ะนั่งมากขึ้น รองรับคนได้เยอะขึ้นค่ะ 
             
             สำหรับเมนูที่เราสั่งประจำเลย คือ เมนูไข่กระทะ ในราคา 49 บาท โดยจะมีชาร้อน 1 ถ้วย และน้ำส้ม 1 แก้วให้ด้วยค่ะ เราชอบไข่กระทะของที่นี่ เพราะนอกจากจะมีเครื่องเยอะแล้ว ยังมีขนมปังให้ 1 ชิ้น ในนั้นก็จะใส่กุนเชียง หมูยอ ตรงขนมปังก็จะทาเนย ทำให้มีรสชาติมากยิ่งขึ้น ขนมปังของที่นี่จะกรอบนอกนุ่มใน อร่อยมากๆค่ะ 
             
             นอกจากขนมปังที่มีมาในชุดแล้ว เรายังสั่งขนมปังเพิ่มอีก ซึ่งเมนูขนมปังของร้านนี้ เป็นเมนูที่เราชอบมากเลย มีไส้ให้เลือกหลากหลายมาก โดยครั้งนี้เราสั่งเป็นขนมปังหมูหยองพริกเผา ขนมปังเนยกระเทียม และเมนูใหม่ ขนมปังฝอยทอง ขอบอกว่าอร่อยทั้ง 3 อันเลยค่ะ ราคา อันละ 20 บาทค่ะ

             เมนูต่อไปเป็นเมนูใหม่ คือ เป๊าะเปี๊ยะแอมชีสทอด ราคา 89 บาท ตัวเป๊าะเปี๊ยะทอดมากรอบมากๆ ทานกับไส้แฮมทีสรสชาติก็จะเค็มๆมันๆ ทานกับน้ำจิ้มมายองเนสแล้วยิ่งอร่อยค่ะ

            เมนูสุดท้ายคือ ยำหมูยอ ราคา 40 บาท เมนูนี้รสชาติจัดจ้าน หมูยออร่อยค่ะ


             